Φιλανδικό κτηματολογικό δίκαιο. Σημεία τομής και διάκρισης με το ελληνικό δίκαιο κτηματολογίου
Creators: name: Παραθύρα, Φιλάνθη Νικολάου
Publisher: name: Aristotle University of Thessaloniki
Year: 2021
Subjects: Κτηματολόγιο
Ελληνικό δίκαιο
Φινλανδικό δίκαιο
Cadastre
Greek law
Finnish law

description: Στην παρούσα διπλωματική εργασία γίνεται μία δικαιοσυγκριτική επισκόπηση ελληνικού και φινλανδικού κτηματολογικού δικαίου με αναφορά στα σημεία τομής και διάκρισης μεταξύ των δύο κτηματολογικών συστημάτων. Στο πρώτο κεφάλαιο παρουσιάζεται το κτηματολογικό πρότυπο Φινλανδίας και Ελλάδας σε σχέση με τους κτηματολογικούς οργανισμούς και τα συστήματα καταγραφής της γης σε χώρες της Ευρώπης. Στο δεύτερο κεφάλαιο αναλύεται τόσο το νομοθετικό πλαίσιο που διέπει τα ακίνητα, όσο και οι θεμελιώδεις κτηματολογικές αρχές των δύο χωρών. Στο τρίτο κεφάλαιο περιγράφονται οι καταχωριστέες πράξεις στο Κτηματολόγιο με ιδιαίτερη αναφορά στην περίπτωση ιδιοκτησίας ακινήτου μέσω κτηματομεσιτικών εταιρειών που παρατηρείται στη Φινλανδία. Το τέταρτο κεφάλαιο ασχολείται με το Κτηματολόγιο σε σχέση με την κληρονομική διαδοχή και αναλύονται τα απαραίτητα προσκομιζόμενα έγγραφα για την καταχώριση της κληρονομιαίας περιουσίας. Το πέμπτο κεφάλαιο αναδεικνύει το ζήτημα της σχέσης του Κτηματολογίου με το σύστημα των περιουσιακών σχέσεων των συζύγων, όπως παρατηρείται στη Φινλανδία. Στο έκτο κεφάλαιο αναλύονται οι εγγραφές και ο έλεγχος νομιμότητας που ασκείται στο Κτηματολόγιο. Στο έβδομο κεφάλαιο γίνεται μία αναφορά στα στοιχεία των εγγραφών που διορθώνονται και στα ένδικα βοηθήματα διόρθωσης αυτών, ενώ τα τεκμήρια ακρίβειας των εγγραφών περιγράφονται στο όγδοο κεφάλαιο. Στο ένατο κεφάλαιο εντοπίζεται ως σημείο διάκρισης μεταξύ των δύο χωρών η δασική ιδιοκτησία, καθώς στη Φινλανδία κυριαρχούν τα ιδιωτικά δάση. Στο δέκατο κεφάλαιο γίνεται παράθεση των τεχνικών και πολεοδομικών ζητημάτων που ανακύπτουν σε σχέση με το Κτηματολόγιο των δύο χωρών. Τέλος, συνάγεται το συμπέρασμα ότι η Φινλανδία διαθέτει ένα ολοκληρωμένο Σύστημα Πληροφοριών Γης, κάτι που αποτελεί στόχο του Ελληνικού Κτηματολογίου για τα επόμενα έτη.
description: In this dissertation there is a judicial overview of Greek and Finnish cadastral law with reference to the points of intersection and distinction between the two cadastral systems. The first chapter presents the cadastral model of Finland and Greece in relation to cadastral organizations and land registration systems in European countries. The second chapter analyses both the legislative framework governing real estate and the fundamental land authorities of the two countries. The third chapter describes the registered transactions in the Land Registry with particular reference to the case of property ownership through real estate companies observed in Finland. The fourth chapter deals with the Land Registry in relation to succession and analyses the documents necessary for the registration of the estate. The fifth chapter highlights the question of the Land Registry's relationship with the system of spouses' property relations, as observed in Finland. The sixth chapter analyses the entries and the legality check carried out in the Land Registry. The seventh chapter refers to the elements of the records corrected and to the remedies for correcting them, while the presumptions of accuracy of the entries are described in the eighth chapter. In the ninth chapter, forest ownership is identified as a point of distinction between the two countries, as private forests dominate in Finland. In the tenth chapter, the technical and urban issues arising in relation to the Land Registry of the two countries are listed. Finally, it is concluded that Finland has an integrated Land Information System, which is an objective of the Hellenic Land Registry for the coming years.